Loinen

Loinen eli parasiitti on eliö, joka elää toisen eliön, isäntäeliön, kudoksissa (sisäloiset), iholla, turkissa tai läheisyydessä (ulkoloiset) aiheuttaen isäntälajille vahinkoa. Loisimisessa eli parasitoimisessa on tavallista, ettei loinen ole isännälleen kohtalokas, vaikka joskus haittoja voikin ilmetä. Mikäli organismi tappaa isäntänsä tarkoituksellisesti, sen sanotaan olevan parasitoidi.

Loiset ovat useimmiten isäntäänsä pienempiä. Myös loisilla voi olla loisia, jolloin puhutaan hyperparasiiteista eli loisenloisista.

Yleensä loiset ovat erikoistuneet tiettyihin isäntäeliöihin eivätkä kykene häiritsemään toisenlaisia isäntäeliöitä tai lisääntymään niiden yhteydessä. Jotkin loiset ovat ihmiselle hyödyksi, kuten biologisessa torjunnassa käytetyt tuhohyönteisten loiset.

Myös kasvi- ja sienikunnissa on loisia, esimerkiksi rafflesiat ja tuulenpesäsienet.

Esimerkkejä loisista 
 Kirput
 Lapamato
 Lutikka
 Malarialoisio
 Puutiainen
 Trikiini
 Täit
 Rafflesiat
 Toxoplasma gondii, toksoplasmoosin aiheuttaja
 Tuulenpesäsienet
 Käet

Katso myös 
Pesäloisinta
Syöpäläinen

Aiheesta muualla 

Kalojen loiset

Eliöt
 
Ekologiset vuorovaikutussuhteet
Seulonnan keskeiset artikkelit

fr:Parasitose